Väyrynen Jorma

Vuosikertomus 2018

Satakunnan käräjäoikeus



**Sisällys**

[Laamannin puheenvuoro 2](#_Toc21944752)

[Vastuualueiden katsaukset 4](#_Toc21944753)

[Käräjätuomarit 4](#_Toc21944754)

[Käräjäsihteerit 4](#_Toc21944755)

[Haastemiehet 5](#_Toc21944756)

[Työsuojelu 6](#_Toc21944757)

[Työterveyshuolto 6](#_Toc21944758)

[Työhyvinvointi 6](#_Toc21944759)

[Henkilökunta vuonna 2018 7](#_Toc21944760)

[Tilastot 9](#_Toc21944761)

[Kaikki käräjäoikeuteen saapuneet asiat 2018 9](#_Toc21944762)

[Rikosasiat 2014-2018 10](#_Toc21944763)

[Asiarakenne eräissä asiaryhmissä -saapuneet rikosasiat 2018 11](#_Toc21944764)

[Rikosasioiden ratkaisukokoonpanot 2018 12](#_Toc21944765)

[Insolvenssiasiat (HJ, HS, K, U) 2014-2018 13](#_Toc21944766)

[Hakemusasiat (H + HP) 2014-2018 14](#_Toc21944767)

[Saapunet hakemusasiat eräissä asiaryhmissä 2018 15](#_Toc21944768)

[Hakemusasioiden ratkaisukokoonpanot 2018 16](#_Toc21944769)

[Laajat riita-asiat 2014-2018 17](#_Toc21944770)

[Saapuneet laajat riita-asiat eräissä asiaryhmissä 2018 18](#_Toc21944771)

[Laajojen riita-asioiden ratkaisuvaiheet ja -kokoonpanot 2018 19](#_Toc21944772)

[Summaariset asiat 2014-2018 20](#_Toc21944773)

[Haastemiesten työtilastot 2018 21](#_Toc21944774)

[Tiedoksiannot eriteltyinä 2018 21](#_Toc21944775)

[Käsittelyajat eräissä asiaryhmissä koko maassa ja Vaasan HO -piirissä 2018 22](#_Toc21944776)

[Tuottavuuden kehittyminen (painotettua suoritetta / htv) 23](#_Toc21944777)

[Taloudellisuuden kehittyminen (euroa / suorite) 24](#_Toc21944778)

# Laamannin puheenvuoro

Satakunnan käräjäoikeuden tuomiopiirinä on Satakunnan maakunta. Käräjäoikeuden kanslia ja istuntopaikka on Porissa, vuonna 1981 valmistuneessa Oikeustalossa. Satakunnan käräjäoikeudella on toimipiste myös Raumalla, jossa on kahden haastemiehen työpiste sekä käräjäoikeuden käytössä olevat kolme istuntosalia ja sovittelusali valtion virastotalossa.

Porin Oikeustalo on rakennusteknisen ikänsä loppupäässä ja toimintavuonna onkin kiinteistön omistajan toimeksiannosta tehty niin talon sisä- kuin ulkopuolinen kuntotutkimus. Tutkimuksissa on todettu peruskorjaustarve ja nähtäväksi jää, tullaanko talo korjaamaan vai saako käräjäoikeus uudet tilat. Oikeusministeriön alaisten Porissa toimivien virastojen tilatarveselvitys on aloitettu alkuvuonna 2019. Rauman virastotalossa olevat käräjäoikeuden tilat ovat asianmukaiset.

Vuosi 2018 oli allekirjoittaneen ensimmäinen kokonainen kalenterivuosi käräjäoikeuden palveluksessa. Voin todeta, että toimintavuotta luonnehti muutos; muutos organisaatiossa, muutos työnkuvissa, muutos työyhteisössä, josta osa on ollut vapaaehtoista ja osa pakon mukanaan tuomaa. Tämä on osin yllättävää, sillä kaikkia käräjäoikeuksia koskeva ja 1.1.2019 voimaan tullut verkostouudistus ohitti Satakunnan käräjäoikeuden pientä ”pintakosketusta” lukuun ottamatta, kun yrityssaneeraus- ja ulosottoasiat siirtyivät uudistuksen mukana Pohjanmaan käräjäoikeudelle. Näiden asiaryhmien juttumäärät huomioiden ei tällä muutoksella juuri ollut merkitystä kokonaistyömäärään eikä siten henkilöstöllekään.

Käräjäoikeuden organisaatiossa varsin onnistuneeksi muutokseksi osoittautui kirjaamo -asiakaspalvelun perustaminen. Työmäärän säästö on ollut merkittävä ja toimenkuvien muutos on osittain taannut sen, että käräjäoikeus on näin muutosrikkaana vuotena pystynyt täyttämään tehtävänsä tehokkaasti.

Muutoksia henkilökunnan työnkuviin on tuonut yhden käräjäsihteerin eläkkeelle siirtyminen ja kahden siirtyminen uusiin tehtäviin talon ulkopuolelle. Käräjäoikeuden 16 tuomarinvirasta on määräaikaisen hoitamia ollut viisi.

Henkilöstöä koskenut suurin muutos kuluvana vuonna oli kesäkuussa tullut varmuus siitä, että ns. summaariset riita-asiat siirtyvät syyskuun alusta 2019 Pirkanmaan käräjäoikeuteen. Summaariset asiat ovat käräjäoikeuden lukumääräisesti ylivoimaisesti suurin asiaryhmä. Vuoden 2019 lopussa käräjäoikeudesta siirretään oikeusministeriön alustavien laskelmien mukaan viisi käräjäsihteerin virkaa Pirkanmaan käräjäoikeuteen. Kun käräjäsihteerien virat ovat olleet täyttökiellossa jo muutaman vuoden, ei muutoksella kuitenkaan ole vaikutusta vakituisiin viranhaltijoihin.

Käräjäoikeuden toimintavuonna käsittelemistä asiamääristä voidaan todeta, että saapuneiden asioiden lukumäärä on noussut vuoden 2014 19.507 kappaleesta toimintavuoden 22.889 kappaleeseen. Myös ratkaistujen asioiden lukumäärä on viisivuotiskauden korkein eli 22.219 kappaletta. Summaaristen asioiden lukumäärä on kasvanut yhtäjaksoisesti vuodesta 2014 ja oli nyt toimintavuonna 17.173 kappaletta. Työnkuva- ja henkilövaihdoksista huolimatta myös tämän asiaryhmän ratkaistujen juttujen määräkin oli korkein viiteen vuoteen eli 16.642 kpl. Myös rikosasioissa vireille tulleiden asioiden määrä oli suurin viiteen vuoteen eli 2.727 kpl ja samoin ratkaistujen määrä oli korkein eli 2.409 kpl. Kun käräjäoikeuden käsittelyajatkin ovat summaaristen osalta kohtuulliset sekä niin rikos- kuin laajoissa riita-asioissakin maan kärkeä, voin olla viraston toimintaan tyytyväinen. Kiitos tästä kuuluu osaavalla ja työlleen omistautuvalle henkilökunnalle. Kiitos kuluneesta vuodesta.

Jorma Väyrynen

Laamanni

# Vastuualueiden katsaukset

## Käräjätuomarit

Käräjäoikeuden lainkäyttö on jaettu kahdelle osastolle, osastonjohtajina käräjätuomarit Mikael Illman (1. osasto) ja Riikka Sandholm (2. osasto). Käräjäoikeuden tuomarinviroista viittä hoitavat määräaikaiset tuomarit virkanimitysmenettelyn pitkästä kestosta johtuen. Käräjäoikeudessa on joko pelkästään riita- tai rikosasioihin erikoistuneita tuomareita sekä niin sanottuja ”sekatuomareita”, jotka käsittelevät molempia asiaryhmiä. Käräjäoikeudessa on sekä tuomioistuinsovitteluun että perheasioiden sovitteluun perehtyneitä tuomareita.

Käräjätuomareiden osallistuminen OM:n järjestämään koulutukseen vuonna 2018:

Prosessinjohtokoulutus kokeneille tuomareille; kaksi osallistujaa,

Uusien puheenjohtajien koulutus; yksi osallistuja,

Sisä-Suomen sovittelijapäivät Vaasassa; viisi osallistujaa,

Valtakunnalliset sovittelijapäivät Helsingissä; kaksi osallistujaa,

Uhrin kohtaaminen rikosprosessissa; yksi osallistuja,

Osastonjohtajakoulutus; yksi osallistuja.

Korruptiorikokset (VKSV:n järjestämä); yksi osallistuja.

Velvoiteoikeuden koulutus; yksi osallistuja.

Rikosasioihin erikoistunut käräjätuomari järjesti rikosuhripalveluun koulutettaville tutustumisen käräjäoikeuteen Raumalla ja osallistui neuvotteluun yhdyskuntapalveluseuraamuksista YKP-toimiston kanssa.

Käräjätuomarit ovat eri kokoonpanoissa osallistuneet Hämeenlinnassa järjestettyyn Tuomaripäivään sekä viraston sisäiseen ICT-, ensiapu-, defi- ja hälytysnappikoulutukseen.

Virastossa järjestettyyn sovitteluiltapäivään sidosryhmien kanssa osallistuivat kaikki käräjätuomarit.

Viraston järjestämälle virkistysmatkalle Tallinnaan käräjätuomarit osallistuivat runsaslukuisesti. Käräjäoikeuden joukkue osallistui tuomioistuinten jalkapalloturnaukseen.

Oikeusministeri Antti Häkkänen kävi tutustumassa virastoon 23.1.2018.

## Käräjäsihteerit

Vuonna 2018 asioiden sähköistä käsittelyä laajennettiin ansiokkaasti. Haasteet rikosasioissa ja myös siviiliasioissa lähtevät pääosin tiedoksiantoon sähköisesti sähköisellä allekirjoituksella, asiakirjat lähtevät hovioikeuteen kullekin jutulle tehdyssä kansiossa, velkajärjestelyasiat tulevat vireille ja käsitellään sähköisesti jne. Myös Aipa saatiin jo käyttöön salaisissa pakkokeinoissa.

Noin kerran kuukaudessa käräjäsihteerit ovat kokoontuneet yhteiseen palaveriin keskustelemaan ajankohtaisista asioista, muutoksista ja työtavoista.

Syksy toi mukanaan työparivaihdoksia, kun kolmen pois lähteneen käräjäsihteerin tilalle tarvittiin uusi nopealla aikataululla. Summaaris- ja hakemusasioiden osastolta siirtyi kolme sihteeriä opettelemaan työparisihteerin tehtäviä. Perehdyttämistä ja uuden oppimista riittää myös jatkossa, koska sihteerien eläköityminen jatkuu tulevana vuonna. Sihteeritiimeistä on ollut puhetta, mutta vielä niihin ei ole siirrytty.

1.6. - 31.8.2018 käräjäoikeuden toimintaan oli tutustumassa oikeustradenomiharjoittelija.

Etätyötä on tehty säännöllisesti etenkin 2. osastolla, jossa on paljon pitkämatkalaisia. Etätyömahdollisuus on ollut erittäin tärkeää jaksamisen kannalta. Etätyöpäivä on koettu erittäin tehokkaaksi ja tulokselliseksi työpäiväksi; silloin voi keskittyä kokonaisvaltaisesti kulloinkin työn alla olevaan juttuun.

25. - 26.10.2018 sihteerit osallistuivat joukolla Jyväskylässä järjestetyille Vaasan hovioikeuspiirin kansliahenkilöstöpäiville.

Loppuvuonna kaikki käräjäsihteerit suorittivat Arjen tietosuojaa -testin.

## Haastemiehet

Satakunnan käräjäoikeudessa on yksi haastemiesten esimiehen virka ja yhdeksän haastemiehen virkaa.

Virkojen sijoituspaikat ovat vuonna 2018 olleet Porin kansliassa haastemiesten esimiehen virka ja seitsemän haastemiehen virkaa ja Rauman istuntopaikalla kaksi haastemiehen virkaa.

Haastemiehet on jaettu työpareihin, jotka tuuraavat keskenään toisiaan, kun toinen on poissa.

Haastemiehillä on oma työjärjestys, jonka mukaan haastemiehille on määritelty omat tiedoksiantoalueet kuntajaon perusteella ja lisäksi sekä Porin että Rauman kaupunkien osalta tiedoksiannot on jaettu aakkosten mukaan eri haastemiehille. Pääasiassa yksi haastemiestyöpari toimii samalla tiedoksiantoalueella. Tiedoksiantoalueisiin ei ole tehty vuonna 2018 muutoksia edellisvuodesta.

Haastemiehille järjestettiin keväällä 2018 käräjäoikeuden toimesta yhteistyössä poliisin kanssa työturvallisuuskoulutusta, sisältäen muun muassa varautumista uhkaaviin tilanteisiin.

Sairauspoissaolojen vuoksi vuonna 2018 tammikuun alusta helmikuun loppupuolelle sekä syyskuun puolesta välistä joulukuun puoleen väliin oli palkattu määräaikainen haastemies, joka työskenteli Porin kansliassa.

Haastemiehillä oli myös kesällä kolmen kuukauden korkeakouluharjoittelija apuna.

## Työsuojelu

Vuonna 2018 työsuojelutoimikunta on kokoontunut neljä kertaa.

Työsuojelun kannalta keskeisiä teemoja tänä vuonna ovat olleet saliturvallisuuden parantaminen ja Porin Oikeustalon kuntotutkimukset. Porin Oikeustalon kaikissa pääasiassa rikosasioissa käytettävissä saleissa on tehty muutoksia saliturvallisuuden parantamiseksi.

Oikeustalossa on suoritettu laajoja kuntotutkimuksia. Näiden tutkimusten seurauksena on suoritettu kiireellisiä korjaustoimenpiteitä ja jatkettu laajemman korjaustarpeen arviointia.

Käräjäoikeus on vuonna 2018 järjestänyt henkilökunnalleen ensiapukoulutusta.

Porin Oikeustalossa asioivien turvallisuutta on parannettu myös hankkimalla käräjäoikeuteen defibrillaattori.

## Työterveyshuolto

Terveystalo tuotti edelleen työterveyshuoltopalvelut Porissa ja Raumalla.

Kertomusvuotta koskevat tiedot osoittavat, että sairauspoissaolojen määrä käräjäoikeudessa on valtakunnallisessa vertailussa vähäinen.

## Työhyvinvointi

Liikuntaan ja kulttuuriin käytettävissä olevien TYKY -seteleiden käyttöala laajeni edelleen vuoden aikana. Kullakin henkilökuntaan kuuluvalla on mahdollisuus käyttää TYKY -seteleitä 220 euron arvosta vuoden aikana.

Käräjäoikeus järjesti henkilökunnalle virkistyspäivän toukokuussa ja elokuussa, jolloin mm. käräjäoikeuden jalkapallojoukkue osallistui tuomioistuincupiin Helsingissä. Henkilökunnan pikkujouluja vietettiin 16.11.2018.

# Henkilökunta vuonna 2018

Laamanni

Jorma Väyrynen

Osaston johtajat

Mikael Illman

Riikka Sandholm

Osaston vastaavat

Outi Itälinna

Hannele Valkama

Outi Villanen

Hallintosihteeri

Minna Kerokoski

Talous- ja henkilöstöhallinto

Mari Loisko

Käräjätuomarit

Sanna Anttila

Laura Heikkilä

Mikael Illman

Väinö Ilveskoski

Kalle Kulmala

Markku Lindqvist

Liisa-Maija Mikkonen

Mika Moisio

Samuli Nyblom

Helena Perä-Takala

Aleksi Rantanen

Henriikka Rantanen

Heikki Ryynänen

Annette Santamaa

Notaarit

Heidi Grönholm

Jutta Holmberg

Elina Isokallio

Veera Kaunisvaara

Taru Petäjä

Noora Salokangas

Milla Suonperä

Anna Tammi

Käräjäsihteerit

Pia Clouberg

Riitta Engblom

Tiia-Leena Forma

Johanna Haanpää

Minna Haapanen

Saana Hietamies

Annemari Hiivala

Jenni Kallio

Marjut Kangasniemi

Liisa Ketola

Kati Kolehmainen

Riikka Koski

Eeva Leena Lehtisalo

Nina Lehtola

Tarja Louhelainen

Marjatta Luosma

Merja Lämsä

Satu Mäkelä

Anne Mäki

Anita Mäntynen

Tuula Niittyranta

Auri Parviainen

Sinikka Perttula

Mervi Pihl

Jarna Puro

Mirka Rissanen

Jenni Salminen

Päivi Salonen

Raija Silfver

Katja Sopienkivi

Pirkko Sulameri

Tiia Tamminen

Haastemiesten esimies

Anu-Maija Nurmi

Haastemiehet

Sofia Aalto-Setälä

Pasi Grönlund

Jarkko Katila

Tapio Levo

Pasi Mast

Juha-Pekka Niemi

Marko Nieminen

Janne Peltomäki

Maija Selkämö

Jyrki Simula

Virastomestari

Vesa Varvio

# Tilastot

## Kaikki käräjäoikeuteen saapuneet asiat 2018

|  |  |  |
| --- | --- | --- |
| Kaikki asiat 2014 – 2018 | | |
| Vuosi | Saapuneet | Ratkaistu |
| 2014 | 19507 | 20950 |
| 2015 | 19711 | 19621 |
| 2016 | 20288 | 19079 |
| 2017 | 21964 | 21856 |
| 2018 | 22889 | 22219 |

## Rikosasiat 2014-2018

|  |  |  |  |
| --- | --- | --- | --- |
| Rikosasiat 2014 – 2018 | | | |
| Vuosi | Saapuneet | Ratkaistu | Vireillä |
| 2014 | 2321 | 2242 | 485 |
| 2015 | 2365 | 2205 | 446 |
| 2016 | 2091 | 2060 | 446 |
| 2017 | 2317 | 2169 | 420 |
| 2018 | 2727 | 2409 | 524 |

### Asiarakenne eräissä asiaryhmissä -saapuneet rikosasiat 2018

|  |  |
| --- | --- |
| Rikoslaji | |
| Liikenteen vaarantaminen, liikennerikkomus yms. | 239 |
| Liikennejuopumus | 341 |
| Huumausainerikokset | 142 |
| Varkaudet yms. | 362 |
| Vahingonteko | 53 |
| Törkeä rattijuopumus | 359 |
| Talousrikokset | 230 |
| Pahoinpitely, vamman- ja kuolemantuottamus | 283 |
| Muut | 355 |

### Rikosasioiden ratkaisukokoonpanot 2018

|  |  |
| --- | --- |
| **Rikosasioiden ratkaisukokoonpanot 2018** | |
| Kirjallinen menettely, notaarit | 496 |
| Yksijäseninen istuntokäsittely, notaarit | 445 |
| Lautamieskokoonpano, notaarit | 69 |
| Kirjallinen menettely, tuomarit | 283 |
| Yksijäseninen istuntokäsittely, tuomarit | 633 |
| Lautamieskokoonpano, tuomarit | 114 |
| Vahvennettu kokoonpano | 36 |

## Insolvenssiasiat (HJ, HS, K, U) 2014-2018

|  |  |  |  |
| --- | --- | --- | --- |
| **Insolvenssiasiat (HJ, HS, K, U) 2014-2018** | | | |
| Vuosi | Saapuneet | Ratkaistu | Vireillä |
| 2014 | 465 | 425 | 241 |
| 2015 | 386 | 402 | 223 |
| 2016 | 436 | 464 | 194 |
| 2017 | 329 | 390 | 130 |
| 2018 | 427 | 381 | 179 |

## Hakemusasiat (H + HP) 2014-2018

|  |  |  |  |
| --- | --- | --- | --- |
| **Hakemusasiat (H+HP) 2014-2018** | | | |
| Vuosi | Saapuneet | Ratkaistu | Vireillä |
| 2014 | 1481 | 1503 | 594 |
| 2015 | 1650 | 1645 | 592 |
| 2016 | 1667 | 1609 | 655 |
| 2017 | 1783 | 1840 | 590 |
| 2018 | 1794 | 1806 | 580 |

### Saapunet hakemusasiat eräissä asiaryhmissä 2018

|  |  |
| --- | --- |
| **Saapuneet hakemusasiat** |  |
| Avio- ja avoliitto-oikeus | 676 |
| Perintö- ja testamenttioikeus | 44 |
| Holhousasiat | 426 |
| Yksityishenkilön velkajärjestely | 260 |
| Lapsia koskeva lainsäädäntö | 130 |
| Muut hakemusasiat | 485 |
| Turvaamistoimet, häädöt, virka-apu | 37 |

### Hakemusasioiden ratkaisukokoonpanot 2018

|  |  |
| --- | --- |
| **Hakemusasioiden ratkaisukokoonpanot 2018** | |
| Kansliahenkilöstö | 603 |
| Kirjallinen menettely notaarit | 725 |
| Suullinen menettely notaarit | 2 |
| Kirjallinen menettely tuomarit | 406 |
| Suullinen menettely tuomarit | 14 |
| Yksijäseninen pääkäsittely tuomarit | 32 |

## Laajat riita-asiat 2014-2018

|  |  |  |  |
| --- | --- | --- | --- |
| **Laajat riita-asiat 2014-2018** | | | |
| Vuosi | Saapuneet | Ratkaistu | Vireillä |
| 2014 | 344 | 325 | 216 |
| 2015 | 338 | 316 | 236 |
| 2016 | 278 | 334 | 176 |
| 2017 | 239 | 279 | 137 |
| 2018 | 263 | 244 | 150 |

### Saapuneet laajat riita-asiat eräissä asiaryhmissä 2018

|  |  |
| --- | --- |
| **Saapuneet laajat riita-asiat 2018** | |
| Perheoikeus | 65 |
| Velka- tai saamissuhde | 16 |
| Kiinteä omaisuus | 10 |
| Konkurssi | 7 |
| Toimeksiantosopimus | 35 |
| Huoneenvuokra-asiat | 11 |
| Työsuhde, tasa-arvo ja yhdenvertaisuus | 46 |
| Irtain omaisuus | 18 |
| Sopimussuhteen ulkopuolinen korvausvastuu | 26 |
| Perintö- ja testamenttioikeus | 8 |

### Laajojen riita-asioiden ratkaisuvaiheet ja -kokoonpanot 2018

|  |  |
| --- | --- |
| Ratkaisuvaihe ja -kokoonpano | |
| Kirjallinen valmistelu | 149 |
| Suullinen valmistelu | 88 |
| Vahvennettu kokoonpano | 6 |

## Summaariset asiat 2014-2018

|  |  |  |  |
| --- | --- | --- | --- |
| **Summaariset asiat 2014-2018** | | | |
| Vuosi | Saapuneet | Ratkaistu | Vireillä |
| 2014 | 14286 | 15738 | 3370 |
| 2015 | 14317 | 14223 | 3459 |
| 2016 | 15012 | 13789 | 4671 |
| 2017 | 16663 | 16358 | 4984 |
| 2018 | 17173 | 16642 | 5497 |

## Haastemiesten työtilastot 2018

Tiedoksiannot vuosina 2015-2018

|  |  |  |  |  |
| --- | --- | --- | --- | --- |
|  | **2015** | **2016** | **2017** | **2018** |
| **Rikosasiat** | 5393 | 5596 | 5918 | 6757 |
| **Kirjalliset haasteet** | 12008 | 12217 | 13485 | 14491 |
| **Muut** | 909 | 843 | 855 | 954 |
| **Yhteensä** | 18310 | 18656 | 20258 | 22202 |

## Tiedoksiannot eriteltyinä 2018

|  |  |  |  |  |  |  |
| --- | --- | --- | --- | --- | --- | --- |
|  | Yhteensä | Tiedoksiannot | Isot esteet | Ei ole tavoitettu | Peruutukset  ennen tiedoksiantoa | Puhelintiedoksiannot |
| **Rikosasiat** | 6757 | 5983 | 774 | 279 | 134 | 3132 |
| **Kirjalliset haasteet** | 14491 | 13894 | 597 | 175 | 209 | 10891 |
| **Muut** | 954 | 840 | 114 | 40 | 39 |  |
| **Yhteensä** | 22202 | 20717 | 1485 | 494 | 382 | 14033 |

## Käsittelyajat eräissä asiaryhmissä koko maassa ja Vaasan HO -piirissä 2018

|  |  |  |  |  |
| --- | --- | --- | --- | --- |
|  | Rikosasiat | Laajat riita-asiat | Summaariset | Velkajärjestelyt |
| Käräjäoikeus 2018 | 3 | 7,4 | 3,4 | 3,8 |
| Koko maa 2018 | 4,4 | 9,8 | 2,9 | 6,3 |
| Vaasan HO-piiri 2018 | 3,6 | 8,4 | 2,4 | 6,6 |

## Tuottavuuden kehittyminen (painotettua suoritetta / htv)

|  |  |  |  |  |  |
| --- | --- | --- | --- | --- | --- |
|  | 2014 | 2015 | 2016 | 2017 | 2018 |
| Käräjäoikeus | 115 | 121 | 130 | 131 | 124 |
| Vaasan HO-piiri | 113 | 113 | 119 | 119 | 120 |
| Koko maa | 115 | 115 | 121 | 122 | 120 |

## Taloudellisuuden kehittyminen (euroa / suorite)

|  |  |  |  |  |  |
| --- | --- | --- | --- | --- | --- |
|  | 2014 | 2015 | 2016 | 2017 | 2018 |
| Käräjäoikeus | 620 | 593 | 554 | 524 | 552 |
| Vaasan HO-piiri | 648 | 645 | 601 | 593 | 592 |
| Koko maa | 632 | 635 | 589 | 582 | 598 |